JohanHeinsen/ENO huggingface dataset:
Aalborg Stiftstidende, 1843-03-25
Jfølge Reqvisition af Procurator Nors, som vedkommende Forligs- og Udlægshavers Befuldmægtigede bliver den Kjøbmand Grandean tilhørende Gaard Nr. 7 paa Østerbro i Løgstør, med tilliggende Frugt- og Enghave, samt Markjorder, af Hartkorn 1 Tde. 1 Fdkr. Alb., med der nedlagt og nedlæggende Sæd, stillet til 3de Auctioner, som afholdes i selve Gaarden saaledes: Tirsdagen den 18de April, Tirsdagen den 2den Mai og Tirsdagen den 16de Mai førstkommende, hver Dags Formiddag Kl. 10. Gaarden, som bestaaer af 78 Fag Huus i 4 regelmæssige Fløie, der ere forsikkrede i Brandkassen for 2870 Rbd. Sølv og danner en rummelig Gaardsplads, er beqvemt beliggende for Handel, hvortil den er vel indrettet og stedse har været afbenyttet. Frugthaven er af betydelig Omfang, forsynet med en Mængde i god Grøde værende Frugttræer, og Marken, som er af Byens bedste Jord, er i Forening med den ved Gaarden liggende frugtbare Enghave, tilstrækkelig til det fornødne Heste- og Kohold til næsten enhver endog betydelig Bedrift. Conditionerne ere forinden 3die Auction til Eftersyn hos Reqvirenten paa hans Bopæl i Vestergaard. Lysthavende indbydes og tjener denne Bekjendtgjørelse tillige Pantecreditorerne og andre Vedkommende til Efterretning, i Overeensstemmelse med Placaten af 22de April 1817. Herreds- og Birkecontoiret i Løgstør, den 21de Marts 1833. Svanenskjold.
Aalborg Stiftstidende, 1843-03-25
Auction. Torsdagen den 30te dennes, Formiddag Kl. 10, bliver, efter Begjæring af Skifteretten her i Byen, afholdt Auction i Stedet Nr. 251 i Bispensgade over Boghandler Løventhals Boes Løsøre og Effecter, bestaaende af noget Sølv, Borde, Stole, Speile, Sengesteder, Sengeklæder, Kjøkkentøi m. m. Aalborg, den 20de Marts 1843. A. Mørch.
Aalborg Stiftstidende, 1843-03-25
Efter Skifterettens Begjæring bliver den Gartner Jens Peter Bechs Stervbo tilhørende Gaard Nr. 309 & 10 med tilliggende Have ved gammel Mølle her i Aalborg, stillet til en 5te Auction Tirsdagen den 28de Marts, Formiddag Kl. 10, som afholdes i Gaarden. Det bemærkes, at en Time efter Auctionens Afholdelse vil det blive tilkjendegivet, om Budet er antaget eller forkastet, og vil absolut Bortsalg finde Sted, saasnart nogenlunde antageligt Bud skeer, opnaaes dette ikke, vil Eiendommen blive opraabt til Bortforpagtning paa eet Aar. A. Mørch.
Aalborg Stiftstidende, 1843-03-25
Efter Vedkommendes Begjæring bliver hos Handelsmand Mogens J. Bæch i Lokken, Mandagen den 3die April førstkommende, om Formiddagen Klokken 10, paabegyndt Auction til Salg af Heste, Køer, en Vogn, Svingplov, Harve, Drættetøi, Hamp, Staal, Baand og Stangjern, Jernplader og Jerngryder, Spiger, Søm, Reb, Læder, tør Fisk, Salt, Ege-, Fyrre- og Grantræer, Bræder, Lægter, Træskoe, Pottemagerkar, Foustager med meget mere; hvilket herved bekjendtgjøres. Børglum Herredscontoir i Hjørring, den 4de Marts 1843. Sparck.
Aalborg Stiftstidende, 1843-03-25
Da det ved den sidstafholdte Auction over Gaarden Sindholt i Aistrup Sogn, Kjær Herred, med Hartkorn, Ager og Eng 7 Tdr. 4 Skpr. 2 Fdkr. 1/5 Alb. og Halvdelen i en Engparcel, af Hartkorn 1 Skp. 2 Fdkr. 2 1/2 Alb., som tilhører afdøde Gaardeler J. P. Schmidts Stervbo, gjorte høieste Bud ikke blev approberet, saa afholdes en ny Auction over bemeldte Gaard med Eiendomme og den der nedlagte Rugsæd, i selve Gaarden Onsdagen den 29de i denne Maaned, Kl. 10 præcise Formiddag, hvorved samme attraaes absolut bortsolgt. Den sædvanlige Besætning har hidtil været omtrent 50 Stkr. Fækreaturer, 6 Heste og 20 a 30 Faar, og Udsæden 18 a 20 Tdr. Rug, 16 a 18 Tdr. Byg og 12 a 14 Tdr. Havre, samt 16 a 20 Tdr. Kartofler og Havlen er 90 a 100 Læs Ho aarlig.
Aalborg Stiftstidende, 1843-03-25
Det bemærkes endvidere, at den største Deel af Kjøbesummen kan blive indestaaende i Eiendommen. Saasnart Auctionen over Gaarden er forbi, fortsættes den samme Dag over Boets Jnd- og Udbo af Sengeklæder, Boskab, Kjøkken- og Bryggersredskaber, Heste, Plove, Vogne, Fækreaturer, hvoriblandt 26 Meieriker m. m. Kjær og Hvetbo Herreders Contoir i N. Sundby, den 14de Marts 1843. R. Ostenfeldt.
Aalborg Stiftstidende, 1843-03-25
Mandagen den 27de Marts, Kl. 10 Formiddag, lader Enkemadame Bache bortsælge i hendes Bopæl Nr. 525 i Slotsgaden heri Staden, ved offentlig Auccio, en Deel Gjortlerværktøi m.m. Lysthavende, indbydes. Aalborg, den 17de Marts 1843. A. Mørch.
Aalborg Stiftstidende, 1843-03-27
Stiftstidende. vore Aar. og Adresse-Avis. No 62. Aar 1843. Mandagen den 27de Marts.
Aalborg Stiftstidende, 1843-03-27
Denne Avis, som udgives af Jens Chr. Borch & Julie Ree og redigeres af Bernhard Roe, udgaaer 5 Gange ugentlig og kan bestilles paa alle kongelige Postcontoirer i Danmark og Hertugdømmerne samt paa Stiftsbogtrykkeriet i Aalborg. hvor Prisen er 7 Mk. 8 s. qvartaliter.
Aalborg Stiftstidende, 1843-03-27
Udlandet. Opstanden paa Hayti er bleven undertrykt og Præsidenten Bover har udstedt en beroligende Proclamation. Dronningen over Øgruppen Otaheiti, Pomark, skal frivilligt (?) have stillet sig under Frankrigs Protection hvorpaa man naturligviis i Frankrig bygger skjønne Forhaabninger for Søhandelen.
Aalborg Stiftstidende, 1843-03-27
Den græske Frihedshelt Kolokotronis er bleven jordet med stor Pomp og under uhyre Tilløb af næster hele Athen, der endnu vilde vise sin Gamle", som han paa Peloponnes sædvanlig benævnedes, den sidste Ære. Han laae, efter græsk Skik, aaben i sin Kiste, med de strænge, næsten haarde Træk uforandrede i Døden; under sine Fødder havde han et Par ziirligt flettede røde Sandaler, de græske Bierkrigeres gamle Dragt, ved hans Hoved hvilte den berømte Hjelm, han har baaret i Krigen, og paa Bryster, hans Sværd og Ordener. Tvende Generaler og tvende Statsraader holdt Fligene af Liigklædet, og en Kanonade og Geværild saluterede Heltens Nedsænkelse i Jorden.
Aalborg Stiftstidende, 1843-03-27
Den bekjendte franske Lærde, Xav. Marmier, der har virket meget til at gjøre dansk Sprog og Literatur bekjendt i Frankrig, er af Kongen af Danmark bleven udnævnt til Ridder af Dannebrog. – J Brest udrustes : Krigscorvetter, der skulle overbringe Hjælpemidler til de Ulykkelige i Guadeloupe. – Prindsesse Clementines Formæling skal finde Sted paa Kongens Navnefest, den 1ste Mai, og vil ved denne Leilighed tillige blive given Amnestie for Prinds Louis Napoleon og øvrige Deeltagere i Expeditionen mod Boulogne samt for Fangerne i Mont St. Michel, Dullens o. fl. Steder.
Aalborg Stiftstidende, 1843-03-27
Fra Preussen erfares, at der i den pommeranske Stænderforsamling er stillet meget frisindede Andragender omForfatningspørgsmaalet. Andragenderne udgik fra Grev Schwerin og Hr. v. der Heiden og understøttedes af samtlige Deputerede fra Stæderne samt nogle Stemmer af Ridderstanden, men forblev dog i betydelig Minorite- og blev saaledes lagt ad acta. Petitioner om Offentlighed ved Retspleien, mundtlig Procedure og Pressefrihed ere indløbne ved næsten samtlige Stænderforsamlinger. En Comet med lysende Hale er i den senere Tid bleven seet paa flere Steder i Tydskland, hvor i det Hele taget mange vidunderlige Tegn og Gierninger vise sig.
Aalborg Stiftstidende, 1843-03-27
J Berlin er det store Caffehuus "Colosseum bleve et Rov for Luerne. Heldigviis ere ingen Mennesker derved forulykkede.
Aalborg Stiftstidende, 1843-03-27
Den Leipzigske Literatforening har sendt Kongen af Würtemberg en Takadresse for den Høihjertethed, hvormed han eftergav Digteren Herwegh den imod denne indledede Militairproces og indrømmede ham Ophold i Landet, i Modstrid med den Snæverhjertethed, der af Schweizercantonet Aargaus Regjering i denne Henseende var udviist.
Aalborg Stiftstidende, 1843-03-27
J Hamborg er allerede ved Collect indsamlet og indsendt 10,000 Franes til de Ulykkelige paa Guadeloupe og 11000 Mk. Cour. til de ved Dyrtiden Nødlidende i Bøhmen.
Aalborg Stiftstidende, 1843-03-27
Den berømte norske Fodreisende og Hurtigløber, Mensel Ernst – et Beviis for den gamle Sentents: nit hominibus arduum – er paa sin Reise i Rubien, hvor han agtede at opsøge Nilens Kilder, i Januar Maaned, efter et Anfald af Cholera, død i Soene og af Reisende, som kjendte denne Mands sjeldne Værdi, bleven stædet til Jorde ved Nilens første Kataract.
Aalborg Stiftstidende, 1843-03-27
Fædrelandet. Kjøbenhavn, den 25de Marts. Det af nogle Embedsmænd under Brolægningsvæsenet begaaede, af de borgerlige Revisorer opdagede, Bedrageri anslaaes til over 10,000 Rbd. aarlig; hvor langt det gaaer tilbage i Tiden, vides ikke, og kan maaskee ikke opdages, men det er sandsynligt, at det har fundet Sted henimod en Snees Aar, saa det er en ganske ordentlig Sum Penge, Communens Borgere have maattet betale, fordi deres Anliggender vare betroede til Statsembedsmænd, der controllerede og reviderede (Fædrel. uforsvarligt.
Aalborg Stiftstidende, 1843-03-27
Da det er anseet for at være til Nytte for Undersaatternes Jnteresser og til Gavn for Skibsfarten, at det danske Orlogsslag vises i sydamerikanske Havne, saa har Kongen befalet, at den til Udrustning iaar bestemte Brig Ørnen" skal anløbe Rio Janeiro og flere Steder. (B. Td. – Kan man regne efter en Yttring i Gaarsnummeret af "Dagen", som rigtignok har et temmeligt officielt Udseende, saa vil det Meste af den ved Hertuginden af Augustenborgs Lovise Augustas Død ledig blevne Appanage blive anvendt til Legater for hendes Tjenestefolk og Andre, der i hendes levende Live have nydt Godt af hendes Godgiørenhed. Bliver dette virkelig Tilfældet, da vilde det sikkert vække stor Sensation; thi en saadan Disposition af Statens Midler kan ikke være andet end høist paafaldende; en Appanage kan dog aldrig betragtes anderledes end en Livrente, og at disponere over denne efter den Appanageredes Død til Fordeel for dennes Proteges vilde omtrent være det Samme som at bestemme, at en Embedsmands Gage efter hans Død skulde tilfalde dem, der havde staaet i Forbindelse med ham eller hvem han havde understøttet. - Mad. Forconi, Primadonna ved det italienske Operaselskab, som først havde bestemt sig til at blive Sommeren over her i Kjøbenhavn, har nu forandret Beslutning og afreiser i næste Uge med sin Ægtefælle, Grev Marasini, til Livorna. Det øvrige Selskab afreise paa Onsdag; kun dets Capelmester, Paolo Sperati, bliver her i Staden i Sommer, hvor han agter at oprette en Syngeskole. Violinisten, Hr. Simonsen fra Randers, vil i næste Uge lade sig høre offentligt paa det kgl. Theater imellem Acterne.
Aalborg Stiftstidende, 1843-03-27
– Af "Dansk Pantheou er nu fjerde Levering udkommen. Den indeholder et Portrait af afg. Høiesteretsadvocat, Justitsraad Høeg Guldberg, og en Skitze af hans Biographi.
Aalborg Stiftstidende, 1843-03-27
Ledigt Embede. Forvaltertjenesten ved Bidstrup Gods Danberg, Mønsted og Smøllerup Sognekald i Bib. Stift, 400 Rdlr. (Opsl. var den 22de Marts.)
Aalborg Stiftstidende, 1843-03-27
Befordringer. D. 23de d. er Cancellist L. Ring udn. til Fuldmægtig og Cand. phil. A. P. Christensen, til Cancellist under Directionen for Statsgjælden og den synkende Fond. – D. 20de de, ere Underofficeer C. F. C. Borch, Commandeersergeant C. F. Holmer og Underofficeer L. W. Povelsen, Alle af Kongens Livcorps, udne til Secondlieutenanter i Corpset. S. O. er Capitain a la suite ved Livcorpset J. C. Lengnick udn. til Regnskabsfører ved bem. Corps. – D. 23de de er Sognepræst for Lyngby og Albøge samt Forstander og første Lærer ved Skolelærer-Seminariet i Lyngby i Aarh. St., N. Sidenius, besk. til Sognepræst for Hesselager i Fyen; Cand. theol. K. D. Røsted til Missionair ved Colonien Egedesminde, med underliggende Annerer, i Nordgrønland, Cand. theol. H. F. J. H. Vesterboe til Missionair ved Colonien Julianehaab med underliggende Annexer i Syd grønland; Cand. theol. J. G. A. W. Bang til personeCapellan hos Sognepræsten for Skjelby og Gundersted i i Sielland, Plesner. – S. D. er forundt Cand. phil. H. Bloch, (Medeler af Voergaard i Hjørring Amt) Titel af Jægermester. – D. 17de de er Valget af Subrector ved den lærde Skole i Meldorf, C. A. H. Decker, til Præst i Klein-Wesenberg i Rethwisch Amt allern, stadfæstet. De 20de de er Borgemester og Stadsecretair P. C. Boie i Burg paa Fehmern besk. til tillige at være Byfoged steds og deput. Borger H. W. C. Thomsen til Raadmand i bem. By.
Aalborg Stiftstidende, 1843-03-27
Det hamborgske Politi har nylig tilladt sig en gansk mærkelig Censurhandling i en dansk By paa slesvigs Gebeet. Kieler Cortbl. melder herom Følgende nærmer Omstændigheder: "Det hos Bogtrykker C. A. Andersen, i Tønning borttagne Manuscript af 2det Hefte af J astram Snitger's bekjendte Brochure "Til Hamborgs og dets Gebeets Borgere", skulde der trykkes for Boghandler Chr. Bünsows Regning, der eier en Boghandling i Kiel Sagens Sammenhæng er følgende. Den nævnte Boghandler havde ladet det lille Skrift forelægge Tønninger Censuren og af denne Øvrighed mundtlig erholdt Tilladelse til Trykningen. Strax efter at man havde begyndt at sætte paa Skriftet, blev Hr. Andersen uenig med een af sine Arbeidere, en født Hamborger, som derpaa reiste til Hamborg Strax derefter ankom en Subsidial-Skrivelse fra Hamborg som forlangte Udleveringen af det nævnte Manuscript. Bogtrykkeren vilde ikke udlevere det. Politi Øvrigheden i Hamborg henvendte sig nu til Politiet i Kiel, som nu forespurgte sig hos Forlæggeren, Hr. Bünsow, der ligeledes vægred sig. Efter disse forgiæves Forsøg fandt Politiet i Hamborsig foranlediget til at sende 2 Officianter, Mevius og Pauls med Extrapost til Tønning, hvor de ankom den 6te Marts og strax begave sig til Politimesteren, Justitsraad Wolfhagen, og derpaa med ham og 2 Politibetjente fra Tønningik til Hr. Andersens Huus for at fordre Manuscriptet udleveret. Da dette blev dem nægtet, gjennemsøgte og gjennemrodede de hamborgske Politi=Officianter hele Trykkeriet (som ligget paa slesvigsk Grund), ja undersøgte endog Formerne, hvorpaa man satte og trykte. Endelig bemærkede de et Manuscript i Hr. Andersens Haand og Mevius rev det med Magt fra ham i en ganske sønderrevet Tilstand, Dette var rigtignok en Deel af den søgte Brochure, dog ikke Originalhaandskriften, men kun en Afskrift, hvorover Politiofficianten uforbeholdent udtalte sin Ærgrelse. Hr. Andersen blev under hele denne Visitation behandlet paa den meest krænkende Maade, thi, foruden at man rev Manuscriptet udaf Hænderne paa ham, blev han ikke alene paa Mevius's Vink af Pauls og een af Tønninger-Politibetjentene viist ind i et andet Værelse, men endog ledsaget over Gaden, hvor Hundreder af Mennesker havde forsamlet sig, som maatte troe, at Hr. Andersen var mistænkt for en grov Forbrydelse, da fremmede Officianter saa aabenlyst turde skride ind.
Aalborg Stiftstidende, 1843-03-27
Justitsr. Wolfhagen sanctionerede ved sit passive Forhold selv denne Behandling, han optog ingen Protocol over det Passerede, han tillod, at de fremmede Officianter førte det Manuscript med sig, de med Vold havde bemægtiget sig. Jøvrigt er han i Besiddelse af 2 Correcturark af det omtalte Skrift, som en anden Typograph har borttaget fra Andersens Trykkeri. Betjentene fra Hamborg toge desuden et Exemplar af første Hefte af Jastram Snitgers Skrift med sig, som ikke engang er bleven forbudt i Hamborg. Bogtrykkerne og Boghandlerne have indgivet en Besværing til den slesvig-holsteenske Regjering. Vi afholde os fra alle bemærkninger om denne Begivenhed, der andre Steder sikkerligen vilde blive betragtet som Krænkelse af Folkeretten. Christian VIII. vil vide at bevare sit Lands Værdighed.
Aalborg Stiftstidende, 1843-03-27
Det er Dr. Kirkegaard, Sognepræst i Pedersborg ved Sorø, som har vægret sig ved at døbe Børn af Baptister. Cancelliet har ladet ham tilkjendegive, at han ikke kan fri(Aarh. Av.) tages derfor.
Aalborg Stiftstidende, 1843-03-27
Undersøgelsen betræffende Falskmynteriet i Viborg Tugthuus, har ledet til det Resultat, at ikkun fem falske Mynter ere fabrikerede, hvilke det er lykket under Forhørets Gang at faae bragt tilstede. Mynten, der skulde være Efterligning af de ældre Tiskillinger, var ret godt eftergjort, men da Massen ikkun bestod af en Composition af Bly og Tin, havde de ikke saa god Klang som de ægte. Foruden 6 Fanger, der meer eller mindre ere implicerede, er en Strømpevæversvend, der fad med Kone og flere smaa Børn og var uden Arbeide, tillige kommen under Tiltale. Det var ham, der har forestaaet Støbningen, hvorimod de øvrige Apparater ere anskaffede af Fangerne i Straffeanstalten, hvor det ogsaa er oplyst, at de have anstillet flere forgiæves Forsøg med Støbning, forinden den ovennævnte Strømpevæversvend kom i Ledtog med dem. Den ene af de tiltalte Fanger var Fyrbøder i en paa Straffeanstaltens Grund værende Tørrestue og havde derved fundet Leilighed til at anstille flere Forsøg med Støbning, hvilke imidlertid maae antages alle at være mislykkede, paa Grund af hans Ukyndighed i Støbekunsten. Foruden det omtalte Falskmynteri har et Attentat derpaa været forsøgt i Entrepreneurens Gaard, hvor en der arbeidende Fange havde tildannet sig en Form af Bly, men saavidt der kan skjønnes, er dette Attentat dog ikke kommet til videre Udførelse. Ogsaa denne Form, tilligemed en dertil hørende Støbeskee, som Fangen dog ikke har villet vedkjende sig, er kommet tilstede, men i en ramponeret Tilstand, saa (Vib. Av.)at Aftrykket neppe er kjendeligt.
Aalborg Stiftstidende, 1843-03-27
Aalborg, den 27de Marts. Den idag ankomne Viborg Avis indeholder Overretsdommen i Sagen: Proprietairerne Lund til Vreilevkloster og Larsen til Rønnovsholm, Forpagter Overbech og Kjøbmændene Carl Jversen samt Chr. H. Nielsen i Hjørring (Landsoverretsproc., Cancellir. Møller), contra Procurator Westerbye samt By- og Herredsfoged, Krigsr. Sparck (Landsoverretsproc. Jespersen. Under denne Sag paaankede nævnte Citanter, som Creditorer i Handelsmand Thomas Christian Hoffmanns Bo i Løkken, et under 24de April f. A. efter deres Begjæring af Skifteretten afgivet Decret, hvorved benævnte Kbud. Hoffmanns Bo blev taget under Skiftebehandling som fallit, dog med den Jndskrænkning, at det til Jndstævnte, Procurator Westerbye, Udlagte ikke skulde inddrages under Boet; hvorhos Citanterne i Forbindelse hermed paaanke en hos Kbd. Hoffmann, ifølge Jndstævnte, Westerbyes Reqvisition den 29de Marts f. A. foretagen Arrestforretning for et Beløb af 53,241 Rbd. 59 s., hvilken Forretning blev paabegyndt om Aftenen Kl. 10 og sluttet om Morgenen Kl. 8, tilligemed et under samme Forretning afsluttet Forlig, hvorved Kbd. Hoffmann forbandt sig til skadesløst at fyldestgiøre Reqvirenten for den ommeldte Fordring med Renter fra Forretningens Dato saaledes: a) at Hoffmann inden en Time skulde betale 5241 Rbd. 59 s., eller stille antagelig Selvskyldnercaution forat Betaling skulde finde Sted inden 8 Dage; b) at han i Juni Termin 1842 skulde betale 20,000 Rbd. med Renter, og derfor, ligeledes inden en Time, stille antagelig Selvskyldnercaution; og c) at han for Resten af Fordringen skulde meddele Westerbye Forskrivning med 1ste Prioritets Panteret i alle Debitors løse og faste Eiendomme, Bog fordringer m.v. derunder indbefattede, hvorhos det tillige bestemtes, at hvis Forliget ikke i det Hele opfyldtes, skulde der strax kunne gjøres Execution for hele det skyldige Beløb med Renter, samt endelig den derefter den 30te i M. foretagne Udlægsforretning, hvorved der, i Henhold til Forliget, blev givet Westerbye Udlæg i alle Hoffmanns Eiendele. Den derefter afsagte Dom lyder saaledes: Det ovennævnte under Arrestforretningen af 29de Marts f. A. imellem Jndstævnte, Procurator Westerbye, og Handelsmand Thomas Chr. Hoffmann indgaaede Forlig bør ikke komme Citanterne til Præjudice med Hensyn til disses Fordringer som Creditorer i bemeldte Hoffmanns Bo. og bor den paaankede Udlægsforretning af 30te Marts f. A. være ugyldig, saa at den ikke bliver til Hinder for at det, hvori Procurator Westerbye ved samme er giver Udlæg, inddrages under Skiftet efter fornævnte Hoffmann til Deeling paa lovlig Maade mellem Vedkommende. Processens Omkostninger for Overretten betaler Proc. Westerbye til Citanterne med 30 Rbd. Sølv, som udredes inden 8 Uger efter denne Doms lovlige Forkyndelse under Adfærd efter Loven."
Aalborg Stiftstidende, 1843-03-27
Som det erfares, vil den nye jydske Postindretning endnu ikke til April kunne træde i Kraft, da Vognene ikke alle kunne blive færdige til denne Tid. Dog vil det forhaabentlig ikke vare langt inde i Qvartalet for den nye Postgang, paa hvilken man nu allerede i længere Tid har bygget sin Forhaabning, indtræder. – Om Pakkepostbefordringen imellem Aalborg og Aggersund er contraheret med Hr. Kjøbmand Bjørn i Løgstør, der har overtaget Samme for den billige Betaling af ca. 375 Rbdlr. aarligt. Befordringen fra Agersund til Thisted er overtagen i sidstnævnte By. Forøvrigt vil denne Postgang vistnok fremtidigt blive fuspenderet for den Tid af Aaret Dampskibene komme til at befare Liimfjorden, da Posterne i dette Tidsrum baade langt billigere og hensigtsmæssigere ville kunne befordres med Dampskibene og en Post overland paa samme Rente vistnok kun vilde blive saare lidet benyttet. Naturligviis vil dette Sidste afhænge meget af den Maade, hvorpaa Dampfarten nærmere arrangeres. J Stæderne Ribe og Løgstør vil nu ogsaa blive oprettet Befordringsstationer, hvis Savn hidtil have bragt Reisende paa denne Rente i mangen Forlegenhed.
Aalborg Stiftstidende, 1843-03-27
Handels- og Skibsefterretninger. Efter Forlydende faaer Aarhuus allerede et nyt Dampskib istedetfor det Aalborgske, der, som meldt, har faaet en anden Reiseronte, nemlig det for Passageerfart særdeles elegant og fortrækseligt indrettede "Christian den Ottende", der har gaaet imellem Hamborg og Husum, og som tillige skal være en udmærket Damper med et dobbelt Maskineri. Det skal gaae imellem Flensborg, Aarhuus og Kjøbenhavn, og kan første Gang ventes hertil midt i næste Maaned, (Aarh. Av.)¬
Aalborg Stiftstidende, 1843-03-27
J Torsdags Morges gik alle tre Smakker fra Aarhuus til Callundborg med Remonteheste. De to "Falken, og "Svanen", kom lykkelig over; den tredie, Ørnen", var ikke saa heldig. Da Skipper Olsen, førende Smakken Falken, i Fredags Morges tog igjen fra Callundborg, saae han et Fartøi med Rødsslag, 3/4 Miil fra Refsnæs, Det var Ørnen", der befandt sig i Havsnød. Med stor Anstrængelse fik Olsen den paa Slæbetoug, og bragte den tilbage til Aarhuus i Fredags Eftermiddag. (S. Bl.)
Aalborg Stiftstidende, 1843-03-27
Dampskibet Frederik den Sjette, agter Eieren, Etatsr. Hvidt, at sælge for en billig Priis. Skibet, der, som bekjendt er kobberboltet og kobberforhudet, er forsynet med to Mandslanske Dampmaskiner og to Cylindre, hver paa 45 Hestes Kraft. Foruden de 2 Kjedler, som staae i Skibet, medfølge to saa gode som nye Kjedler hvis Jstandsættelse i dHrr. Caspersen & Sønners Værk, stedse i afvigte Vinter har kostet 3000 Rbdlr., og to nye Glivere, forfærdigede af Mecanicus Gamst. Jnventariet er complet og i alle Henseender godt.
Aalborg Stiftstidende, 1843-03-27
Kbhvn. Børscours, den 24de Marts. Hamb. S. 293. Sp. 200. N. Spdlr. - 4 Rd. Sv. Sedl. – - Rbs. 4Ct. kgl. Obl. 102 a 103 Rd. Nationb. Obl. af 1820. - Rd. r. S. Rigsbank Obl. af 1818, – a - Rbd. r. S. Bankactier 113 a 113 1/2 Rbd. r. S. As. Actier - a 1 Rbd. S.
Aalborg Stiftstidende, 1843-03-27
Reisende. Afg. m. Dag igaar. Til Aarhuus: Mad. Lassen, Fuldmægtig Brorson og Hr. Petersen.
Aalborg Stiftstidende, 1843-03-27
Ved Tallotteriets 1372de Trækning i Wandsbeck udkom: Nr. 59. 37. 85. 53. 90.
Aalborg Stiftstidende, 1843-03-27
Bekjendtgjørelser. Under Opholdet i Kjöbenhavn for at fuldende sine Studeringer behagede det alvise Forsyn, den 10de denne Maaned, ved Döden at bortkalde fra dette Jordeliv vor inderlig elskede, haabefulde Sön, Stud. juris Carl Emil Skierbeck i en Alder af 20 Aar. Ivilket herved bringes til Families og deeltagende Venners Kundskab. Vor Sorg er stor og smertelig – Gud give os Kraft, til at bære den. Holstebro, den 15de Marts 1843. A. B. Skierbeck. F. C. Skierbeck, föd Tranberg. Justitsraad og Amtsforvalter, Klubben "Foreningen" Torsdagen den 30te Marts, Aften Klokken 7, afholdes Bal, saafremt et tilstrækkeligt Antal Deeltagere dertil maatte tegne sig. Herrer udenfor Selskabet kunne som Dandsende deeltage, naar de melde sig desangaaende inden Tirsdag Middag, da Listen sluttes, til Klubbens Directeur, Hr. Kuhlmann. Directionen.
Aalborg Stiftstidende, 1843-03-27
At forhenværende Compagnichirurg Wilhelm Møller, ifølge Stiftamtets Resolution af 3die dennes, er erklæret umyndig under mit Værgemaal, bekjendtgjøres herved. Aalborg, den 23de Marts 1843. C. F. Krebs.